సమీర్ రిజ్వి

సమీర్ రిజ్వి (జననం 6 డిసెంబర్ 2003) దేశీయ క్రికెట్‌లో ఉత్తరప్రదేశ్ తరపున ఆడే భారతీయ క్రికెటర్. ఆయన అండర్-19 స్థాయిలో భారతదేశానికి ప్రాతినిధ్యం వహిస్తున్న వయస్సు-సమూహ క్రికెట్‌ను ఆడాడు. సురేష్ రైనా ఆటతీరును పోలి ఉండటం వల్ల సోషల్ మీడియాలో అతన్ని కుడిచేతి వాటం సురేష్ రైనా అని పిలుస్తారు.

కెరీర్
సమీర్ రిజ్వి 2020 జనవరి 27న 16 సంవత్సరాల వయసులో ఉత్తరప్రదేశ్ తరపున 2019–20 రంజీ ట్రోఫీలో తన ఫస్ట్-క్లాస్ అరంగేట్రం చేశాడు. ఆయన 20 సంవత్సరాల వయసులో ఉత్తరప్రదేశ్  టీ20 లీగ్‌లో ఆడి అందరి దృష్టిని ఆకర్షించాడు. సమీర్ రిజ్వి 2021 డిసెంబర్ 11న ఉత్తరప్రదేశ్ తరపున 2021–22 విజయ్ హజారే ట్రోఫీలో తన లిస్ట్ ఏ అరంగేట్రం చేశాడు. ఆయన 2023 ఉత్తరప్రదేశ్ టీ20 లీగ్‌లో తొమ్మిది ఇన్నింగ్స్‌లలో 455 పరుగులు చేశాడు, ఇందులో కాన్పూర్ సూపర్‌స్టార్స్‌ తరపున ఆడుతున్నప్పుడు రెండు సెంచరీలు (టోర్నమెంట్‌లో కేవలం 47 బంతుల్లోనే అత్యంత వేగవంతమైన సెంచరీ చేశాడు), పోటీలో తన జట్టుకు అత్యధికంగా సిక్స్-హిట్టర్‌గా నిలిచాడు. సమీర్ రిజ్వి ఉత్తరప్రదేశ్ టీ20 లీగ్‌లో ప్రదర్శనకుగాను పంజాబ్ కింగ్స్, రాయల్ ఛాలెంజర్స్ బెంగళూర్, రాజస్తాన్ రాయల్స్ ఐపీఎల్ ఫ్రాంచైజీల దృష్టిని ఆకర్షించగా వారు అతనిని ట్రయల్స్‌కు హాజరు కావాలని కోరారు. అయితే ఉత్తరప్రదేశ్ అండర్-23 జట్టుతో అతని నిబద్ధతల కారణంగా అతను ట్రయల్స్‌కు దూరంగా ఉండాల్సి వచ్చింది.

సమీర్ రిజ్వి డిసెంబర్ 2023లో 2024 ఇండియన్ ప్రీమియర్ లీగ్ టోర్నమెంట్ కోసం జరిగిన వేలంలో చెన్నై సూపర్ కింగ్స్ అతన్ని రికార్డు ధర 8.40 కోట్లకు కొనుగోలు చేసింది. ఆయన 2024 ఐపీఎల్ వేలంలో అత్యధికంగా సంపాదించిన, అత్యంత ఖరీదైన అన్‌క్యాప్డ్ ఆటగాడిగా నిలిచాడు.

సమీర్ రిజ్వి డిసెంబర్ 2024లో అండర్ 23 స్టేట్ ఏ ట్రోఫీలో అత్యంత వేగవంతమైన డబుల్ సెంచరీని నమోదు చేశాడు.

 మూలాలు 

వర్గం:భారతీయ క్రికెట్ క్రీడాకారులు
వర్గం:2003 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు